কমিশনের চেয়ারম্যান মনোয়ার ইসলামের সভাপতিত্বে অনুষ্ঠিত গণশুনানিতে বিইআরসি’র সাত সদস্যের কারিগরি মূল্যায়ন কমিটি এমন সুপারিশ রেখেছে। বিদ্যুৎ উৎপাদন, সার কারখানা, সিএনজি, ক্যাপটিভ পাওয়ার (শিল্প কারখানায় নিজস্ব বিদ্যুৎকেন্দ্র), শিল্প গ্রাহকদের গ্যাসের দাম বাড়ানোর প্রস্তাব দেওয়া হয়েছে। দেশে গ্যাসের দাম বাড়ানোর পেছনে অন্যতম কারণ হিসেবে এলএনজি আমদানির বিষয়টি কারিগরি কমিটির প্রতিবেদনে উল্লেখ করা হয়েছে।